**ZÁPISNICA**

**zo zasadnutia dozornej rady spoločnosti CULTUS Ružinov, a.s., Ružinovská 28, Bratislava, konanej dňa 20.9.2022 o 14:00 hod. v DK Ružinov ( m.č.290 )**

***Za dozornú radu:***

Ing. Marcela Kulifajová-predseda

Ing. Vladimír Sirotka,PhD,- člen dozornej rady

 JUDr. Matúš Méheš, - člen dozornej rady

Ing. Peter Strapák – člen dozornej rady

Ing. Monika Ďurajková – členka dozornej rady

***Za predstavenstvo:***

Ing. František Fabián, MBA

***Za CULTUS Ružinov, a.s.***

Andrea Kozáková

Monika Smutná

Prezenčná listina je súčasťou tejto zápisnice

-----------------------------------------------------------------------------------------------------------------

P r o g r a m:

1. Privítanie, schválenie programu

2. Zhodnotenie Symfónie umenia

3. Fond na Podporu Umenia

4.Papánkovo námestie – info k Záväznému stanovisku Hl. mesta SR

5.Obchodný plán na rok 2023

6. Rôzne

***Bod č. 1: Privítanie a shválenie programu***

P. Kulifajová predsedkyňa dozornej rady na úvod privítala všetkých prítomných na stretnutí členov dozornej rady. Predsedkyňa dozornej rady  oboznámila prítomných s navrhovaným programom podľa pozvánky

Dozorná rada schvaľuje program zasadnutia dozornej rady CULTUS Ružinov, a.s.

*Hlasovanie:*

*Prítomní: 5 za: 5 proti: 0 zdržali sa: 0 nehlasovali: 0*

 *Ing. Kulifajová,*

 *JUDr. Méheš*

 *Ing. Sirotka, PhD.*

 *Ing. Peter Strapák*

 *Ing. Monika Ďurajková*

Dozorná rada schvaľuje za zapisovateľku Moniku Smutnú.

*Hlasovanie:*

*Prítomní: 5 za: 5 proti: 0 zdržali sa: 0 nehlasovali: 0*

 *Ing. Kulifajová,*

 *JUDr. Méheš*

 *Ing. Sirotka*

 *Ing. Strapák*

 *Ing. Ďurajková*

***Bod č.2.: Zhodnotenie Symfónie umenia – prizvaný pán František Fabián***

Predseda predstavenstva František Fabián komplexne oboznámil prítomných o priebehu podujatia. PP., ak aj jednotliví členovia a návštevníci, ktorí sa zúčastňovali na jednotlivých podujatiach pozitívne zhodnotili priebeh najvýznamnejšieho podujatia Spoločnosti v roku 2022 – Symfónie umenia. Predsedkyňa dozornej rady Marcela Kulifajová iba uviedla, že bola sklamaná ohľadne ozvučenia v priestoroch Pradiarne 1900 keďže mala sedenie v bočnom rade. P. Sirotka by privítal do budúcnosti viac komunitných akcií. P. Ďurajková sa informovala od PP Františka Fabiána o celkových výdavkoch na Symfóniu umenia, kde p. Fabián oznámil všetkým prítomným, že ešte nemáme finálne zúčtovanie a hneď po Ružinovských hodoch sa spresní vyčíslenie Symfónie umenia a dozornú radu bude informovať.

**Uznesenie DR 2/2022 bolo prijaté.**

Dozorná rada berie na vedomie správu p. Fabiána.

***Bod č.3.: Fond na Podporu Umenia***

Predseda predstavenstva, p. Fabián, informoval DR, že prebieha proces vysporiadania vzťahov voči FPU vyplývajúcich zo zmluvy o poskytnutí finančných prostriedkov. FPU uplatnil nárok na vrátenie časti poskytnutého príspevku na podujatie vo výške približne 8.000,- EUR, a to z dôvodu, že pôvodne malo podujatie zahŕňať vystúpenie desiatich Big Bandov a štyri sprievodné akcie, avšak vzhľadom na nižší poskytnutý príspevok zo strany FPU nakoniec zahŕňalo len štyri vystúpenia Big Bandov.

Vyčíslenie nároku FPU nezohľadňuje paušálne náklady na podujatie, ktoré bolo potrebné vynaložiť bez ohľadu na počet vystupujúcich Big bandov - a preto Spoločnosť uznala dlh len v nižšej výške ako požaduje FPU. Spor je v riešení.

**Uznesenie DR 3/2022 bolo prijaté.**

Dozorná rada berie na vedomie správu p. Fabiána.

***Bod 4.: Papánkovo námestie – info k Záväznému stanovisku Hl. mesta SR***

PP František Fabián informoval dozornú radu o zámeroch MCP Development, s.r.o., ktorý požiadal o vydanie súhlasného stanoviska správcu pozemku registra C parc.č. 1090/1 pre zmenu územného rozhodnutia pre stavby ,, Nové centrum Ružinov – Polyfunkčný bytový dom. Zámer tvorí súbor nových navrhovaných stavieb a existujúcich budov určených na rekonštrukciu.

* rekonštrukcia existujúcej budovy Domu kultúry Ružinov
* novostavba budovy radnice
* novostavba administratívnej budovy
* novostavba polyfunkčného bytového domu
* úprava verejného centrálneho priestoru medzi domom kultúry a Ružinovskou ulicou
* nové riešenie Papánkového námestia

Spoločnosť Cultus Ružinov, a.s., prehlasuje, že má so spoločnosťou MCP Development, s.r.o., uzavretú platnú a účinnú zmluvu na dobu neurčitú o podnájme časti pozemku 1090/1 katastrálne územie Ružinov, ktorý má Cultus Ružinov, a.s., v prenájme od MČ Bratislava-Ružinov do konca roka 2024. Budúci vzťah MCP Development, s.r.o., k príslušnej časti pozemku závisí od rozhodnutia MČ Bratislava – Ružinov, ako správcu pozemku, pričom spoločnosť Cultus Ružinov, a.s., vyvinie súčinnosť pri uzatvorení zmluvného vzťahu so spoločnosťou MCP Development, s.r.o., v prípade, že bude dotknutou stranou.

**Uznesenie DR 4/2022 bolo prijaté.**

Dozorná rada berie na vedomie správu p.Fabiána.

***Bod 5.: Rozpočet a Obchodný plán na rok 2023***

P. Fabián ako PP uviedol, že je potrebné začať s prípravou obchodného plánu na rok 2023 a uviedol postup: pripravia sa východiská, pričom je potrebné zapracovať základné požiadavky na hospodárenie a obchodný plán, napr. na investície, podujatia, a pod.. Počas tejto fázy pripraví výkonná zložka pod vedením p. riaditeľky rámcový návrh východísk hospodárenia, so zohľadnením predpokladaných zmien v nákladových a výnosových položkách, a podujatí. P. Fabián formuloval svoje očakávania a upriamil pozornosť na zmeny cien energií, potrebné investície do DK Ružinov a SD Nivy. Pani riaditeľka pripomenula, že Obchodný plán na rok 2023 je potrebné schváliť ešte v tomto roku.

**Uznesenie DR 5/2022 bolo prijaté.**

Dozorná rada berie na vedomie správu p.Fabiána.

***Bod 6.: Rôzne***

p. Kozáková informovala o správe o hospodárení Spoločnosti za rok 2021.

**Uznesenie DR 6/2022 bolo prijaté.**

Dozorná rada schvaľuje správu o hospodárení Spoločnosti za rok 2021 a Účtovnú závierku za rok 2021.

 Predsedkyňa DR vyzvala prítomných členov na ďalšie doplnenie bodu Rôzne. Keďže neboli žiadne otázky ukončila DR .

**Žiadne ďalšie otázky členovia nemali a tak predsedkyňa poďakovala DR a oznámila, že najbližšie zasadnutie DR bude na základe stanov Spoločnosti najneskôr do 3 mesiacov od posledného.**

V Bratislave, dňa 20.09.2022

 \_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Marcela Kulifajová

 predsedníčka dozornej rady

Zapísala: Monika Smutná